
R E F E R A T

privind aprobarea contractului de asociere dintre Municipiul Timişoara şi Clubul de Dans Sportiv Magnum V.R.D. în vederea organizării proiectului 
“Campionatul Naţional de Dans Sportiv al României 2008”
           Conform adresei nr. SC2007-001382/ 24.01.2008 prin care Clubul de Dans Sportiv Magnum V.R.D. solicită organizarea “Campionatului Naţional al României 2008” în zilele de 01.03.2008. şi 02.03.2008, propunem aprobarea contractului de asociere dintre Municipiul Timişoara şi Clubul de Dans Sportiv Magnum V.R.D. pentru organizarea acestui eveniment.
“Campionatului Naţional al României 2008” este cel mai important eveniment în lumea dansului sportiv naţional. În cadrul acestui eveniment se stabilesc campionii României la toate clasele de vârstă. Campionatului Naţional de dans sportiv se va desfăşura în cele două zile de concurs la cele două secţiuni existente în dansul sportiv- secţiunea standard şi secţiunea latino. Unul dintre obiectivele acestui campionat de dans sportiv este acela de a promova mişcările sportive în general şi a dansului sportiv în rândul publicului timişorean de toate vârstele.
Prin urmare, propunem alocarea sumei de 8.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

